Rettens dom af 13. februar 2012 - Budapesti Erőmű mod Kommissionen
(Forenede sager T-80/06 og T-182/09) 
(Statsstøtte - el-engrosmarkedet - fordelagtige vilkår, som en ungarsk statsejet virksomhed bevilgede visse elproducenter i forbindelse med langfristede elkøbsaftaler - beslutning om at indlede proceduren efter artikel 88, stk. 2, EF - beslutning, der erklærer en støtte uforenelig med fællesmarkedet og anordner tilbagesøgning heraf - ny støtte - kriteriet privat investor)
Processprog: engelsk
Parter
Sagsøger: Budapesti Erőmű Zrt (Budapest, Ungarn) (i de forenede sager T-80/06 og T-182/09 ved solicitor M. Powell og advokaterne C. Arhold samt K. Struckmann, og i sag T-182/09 ved advokat A. Hegyi)
Sagsøgt: Europa-Kommissionen (i de forenede sager T-80/06 og T-182/09 ved N. Khan, L. Flynn og K. Talabér Ritz, og i sag T-80/06 ved V. Di Bucci, som befuldmægtigede)
Sagens genstand
I sag T-80/06, påstand om annullation af Kommissionens beslutning, som blev meddelt Ungarn ved brev af 9. november 2005, om at indlede proceduren efter artikel 88, stk. 2, EF vedrørende statsstøtte C 41/2005 (ex NN 49/2005) - "strandede omkostninger" i Ungarn, og i sag T-182/09, påstand om annullation af Kommissionens beslutning 2009/609/EF af 4. juni 2008 om Ungarns statsstøtte C 41/05 i forbindelse med langfristede elkøbsaftaler (EUT 2009 L 225, s. 53)
Konklusion
1)    Europa-Kommissionen frifindes.
2)    Budapesti Erőmű Zrt betaler sagens omkostninger.
____________
1 - EUT C 108 af 6.5.2006.